Imtella' Settembru 1, 2021 - Aġġornata 1 Ta' Settembru, 2021 5:41pm L-awtoritajiet ta' Ċipru u t-Turkija qegħdin għassa ta' roqgħa żejt kbira li nxterdet fil-Mediterran minn impjant taż-żejt mal-kosta tas-Sirja. Xbiehat mis-satellita qed juru li l-ammont ta' żejt huwa ikbar minn dak maħsub, u jlaħħaq 80,000 metru kwadru, li huwa kważi d-daqs tal-Irlanda. Iż-żejt, li ilu ħiereġ mit-23 t'Awwissu, diġà laqat ħażin lil ħafna Sirjani, u issa l-kurrenti wasslu dan l-għawġ ukoll fuq l-għatba ta' Ċipru. Jekk iż-żejt jilħaq il-bajjiet ta' Ċipru mhux biss se jkollu impatt katastrofiku ambjentali, iżda anki ekonomiku, fid-dawl li din il-gżira tiddependi ħafna fuq it-turiżmu. It-Turkija bagħtet vapuri b'ilqugħ u materjal li jixrob iż-żejt biex jilqa' l-kontaminazzjoni mill-bajjiet Ċiprijotti tat-tramuntana li jikkontrolla, waqt li l-Gvern Ċiprijott-Grieg qed juża vapur attrezzat għal kontra t-tniġġis pprovdut mill-Unjoni Ewropea.